Лыжичко Руслана Степановна

Руслана Степановна Лыжичко (; 24 май 1973 йыл) — Украина йырсыһы, автор-башҡарыусы һәм продюсер. «Евровидение — 2004» йырҙар конкурсы еңеүсеһе, шуның өсөн шул уҡ йылда «Украинаның халыҡ артисы» исемен ала. Ире Александр Ксенофонтов менән берлектә «Luxen Studio» реклама-продюсерлыҡ агентлығы хужаһы. Львовтың Почетлы гражданыВо Львове певица Руслана стала почетным гражданином города.

 Биографияһы 

 Бала сағы 
Руслана Лыжичко 1973 йылдың 24 майында Львовта Нина Аркадьевна һәм Степан Иванович Лыжичколар ғаиләһендә тыуа. Әсәһе (ҡыҙ фамилияһы — Сапегина) 1950 йылдың 7 ғинуарында Екатеринбургта тыуған, 1975 йылдан Львовта Нефтехимия институтында эшләй, 1996 йылдан — Руслананың «Люксен» студияһының продюсерлыҡ агентлығында баш медиа-менеджер. Атаһы тыумышы менән Ивано-Франковск өлкәһенең Рогатин районы Пуповецки ауылынан, Нефтехимия институтында теплотехник булып эшләгән, һуңынан үҙенең фирмаһын булдыра. Ата-әсәһе 1981 йылда айырылыша.

Руслана музыкаға әсәһе башланғысы менән өйрәнә башлай, музыка мәктәбенә йөрөй, төрлө төркөмдәрҙә, шул иҫәптән «Горизонт», «Орион» һәм «Улыбка» балалар ансамблендә йырлай. Львовтың 52-се мәктәбенән һуң 1995 йылда Львов консерваторияһын дирижер һәм пианист һөнәрҙәре буйынса тамамлай.
справа|мини|Руслана Евровидение конкурсына арнап сығарылған почта маркаһында. Киев, 2005 йылдың май айы.
Руслананың Анна исемле апаһы бар.

 Карьера башы 
Карьераһын 1996 йылдағы «Славян базары» фестивале еңеүсеһе булараҡ башлай. Шул уҡ йылда Украинала «Йыл йырсыһы», шул уҡ ваҡытта «Дзвінкий Вітер» клипы менән «Иң яҡшы видео» номинацияларына индерелә. Ошо уҡ ваҡытта Александр Ксенофонтов уның продюсеры һәм йырҙарының авторы булып китә. 1995 йылдың 28 декабрендә Руслана уға кейәүгә сыға.

1997 йылда «Руслана Раштыуа менән» проекты өҫтөндә эшләй башлай — Львовтан беренсе Раштыуа телепрограммаһы.

1998 йылда тәнҡитселәрҙән яҡшы баһалар алған «Дзвінкий Вітер» исемле беренсе альбомы донъя күрә. «Світанок» йыры «Золотая Жар — птица 98» призын «Йылдың иң яҡшы йыры» номинацияһында алды.

 Европалағы уңышы 
Атаһы сығышы менән Көнбайыш Украинанан, уның ата-бабалары гуцулдар (украиндарҙың этник төркөмө) булған. Руслана гуцул көйҙәрен, трембита һәм башҡа халыҡ ҡоралдарының тауыштарын заманса бейеү яңғырашы менән берлектә үҙенең аранжировкаларында ҡуллана башлай.

2003 йылда «Дикі Танці» исемле альбомы сыға һәм ул украин тарихында тәүге һәм берҙән — бер 5 тапҡыр платинлы альбом булып ҡала, уның дөйөм тиражы 0,5 миллион дана. 2004 йылдың көҙөндә күп кенә Европа илдәрендә һатыуға сығарылған «Wild Dances» альбомының инглиз телендәге версияһы сыға. Румынияла Руслан «Иң яҡшы сит ил альбомы» өсөн 2004 йылда бүләк ала, ә Венгрия уны ошондай уҡ премияға номинациялай, әммә Lordi алға сыға.
мини|Руслана 2008 йылда Гамбургта

 «Евровидение — 2004» конкурсында ҡатнашыуы 
2004 йылда Руслана «Wild Dances» композицияһы менән Истанбулда үткән «Евровидение» йыр конкурсында ҡатнашты . Руслана Евровидение-2004 конкурсының полуфиналында 2-се урын алды, ә 2004 йылдың 16 майында финалда 280 очко йыйып беренсе урын яуланы. Швейцариянан тыш бөтә илдәр ҙә Руслана өсөн тауыш бирҙеләр.

Евровидение еңеүсеһе булараҡ, Руслана 2005 йылда «Heart on Fire» йыры менән конкурсты асты, шулай уҡ саҡырылған ҡунаҡ хоҡғында «The Same Star» йырын башҡарҙы.

Шулай уҡ 2006 йылда «Wild Dances» йыры немец телевидениеһында «Евровидениеның иң яҡшы йыры» тип табылды.

2008 йылда Руслана беренсе мәртәбә конкурста ҡатнашҡан Әзербайжанда милли һайланышты асты.

 «Wild Energy» 
2008 йылда йырсы «Амазонка» альбомын сығарҙы.

Шулай уҡ сәйәси эшмәкәрлектә лә күренеп ҡала: Руслана Виктор Ющенконың һайлау алды кампанияһында ҡатнаша, 2006 йылда йырсы «Беҙҙең Украина» партияһынан Украинаның Юғары Радаһына һайлана, әммә һуңыраҡ мандаттан баш тарта. Бынан тыш, йырсы Львов өлкәһендә Украина президенты кандидаты Юлия Тимошенконың ышаныслы вәкилә була. Шулай уҡ Руслана Киевта Евромайҙанды яҡлай, уның әүҙем ҡатнашыусыһы була.

 «Ил тауышы» 
2011 йылдың май айында «1+1» украин каналында «Ил тауышы» («Голос Країни») музыкаль шоу — проектында йондоҙло тренер сифатында ҡатнаша. 22-се май көнө проекттың башланған көнө, Руслана Диана Арбенина, Стас Пьеха һәм Александр Пономарев менән берлектә һәр кем үҙ командаһына профессионал вокалистар араһынан 14 кеше һайлап ала. Проекттың «фишкаһы» — ҡатнашыусыларҙы үҙҙәрен күрмәйенсә һайлау, сөнки тренерҙар махсус креслаларҙа сәхнәгә арты менән ултыралар.

 Саундтректар яҙҙырыу 
2008 йылдың 29 апрелендә Grand Theft Auto IV (Microsoft Xbox 360 һәм Sony PlayStation 3, ПК-версияһы 3 декабрьҙә сыға) уйыны донъя күрә, унда Руслана радиостанцияларҙың береһендә — (Vladivostok FM) — диджей була. Шулай уҡ уйында «Дикие танцы» йырының украин версияһы күрһәтелә.

 Дискографияһы 

 Альбомдар 

 1998 — 
 1999 — 
 2003 — 
 2003 — 
 2004 — Wild Dances
 2008 — 
 2008 — 
 2012 — 

 Ремикстар 
 2005 —  (укр.)баш.

 Йыйынтыҡтар 
 2001 —  (укр.)баш.

 Видеоклиптар 

 Һин (Tи) (1998)
 Яҙ мәле (Мить весни) (1998)
 Таң (Світанок) (1998)
 Һеҙҙең төшөгөҙгә лә инмәгән (Вам і не снилось) (1998)
 Принцесса тураһында баллада (Балада про принцесу) (1998)
 Бишек йыры (Колискова) (1998)
 Диско менән хушлашыу (Прощання з диско) (2001)
 Беләм мин (Знаю я) (2001)
 Хәйерле кис һиңә (Добрий вечір тобі) (2002)
 Коломийка (2003)
 Эй, уйнарбыҙ ҙа (Ой, заграй ми) (2003)
 Ҡырағай бейеүҙәр (Дикі танці) (2004)
 Wild Dances (2004)
 Dance with the Wolves (2004)
 Ring Dance with the Wolves (2005)
 Wind song (2005)
 Йөрәк ритмында (В ритмі серця) (2005)
 Беҙ беренсе булабыҙ (Ми будем перші) (New energy generation)(2005)
 Әйт миңә (Скажи мені) (2005)
 The Same Star (2005)
 Ҡырағай энергия (Дика енергія) (2006)
 Хыялдар ауазы (Відлуння мрій) [Ukr. version of «Moon of Dreams»] (2008)
 Moon of Dreams (feat. T-Pain) (2008)
 Утмы, боҙмо (Вогонь чи лід) (Все не те…) (2008)
 Ҡырағай фәрештә (Дикий ангел) [Ukr. Version of «Silent Angel»] (2008)
 Silent Angel (2008)
 Wow [Ukr. Version of «I’m so amazing»](2011)
 I’m so amazing (2011)
 Шалала (2011)
 Әйҙә, уйна (Давай, грай!) (2012)
 Минең ағайым (Мій брат) (2012)
 Был - эйфория! (Це — Ей-форі-Я)! (2012)
 Рахманинов (Рахманінов) (2013)

 Сәйәси эшмәкәрлеге 

 Ющенконан Тимошенкоға тиклем 
мини| Юлия Тимошенконы яҡлау концерты. 2009 йыл.
2004 йылдағы Ерән революция осоронда Руслана Украина президентына кандидат булған Виктор Ющенконы әүҙем яҡлайРуслана Лыжичко — Энциклопедия звезд — LADY.tsn.ua. Үҙенең ҡарарын ул, Виктор Ющенко халыҡты ойошторорға тырыша, тип аңлатаРуслана изменила мнение о Януковиче и поддержала Ющенко | Украинская правда.

2004 йылдың май айынан 2005 йылдың февраленә тиклем Руслана Степановна — Украина Премьер-министры Виктор Януковичтың советнигы (йәмәғәтселек башланғысында). Вазифаға тәғәйенләнгән саҡта ул үҙе сәйәсәт менән шөғөлләнергә ниәте юҡлығы тураһында, үҙен тик музыкала күреүен белдерә.

2006 йылдың март айынан Руслана «Беҙҙең Украина» блогынан Юғары Раданың депутаты була. Тимошенконың һайлау алды кампанияһында ул Ющенконы һәм уның командаһын тәнҡит утында тотмауҙарын үтенә, коалиция булдырыу яҡлы була. Бер аҙҙан үҙ теләге менән депутат мандатынан баш тарта.

2010 йылдағы Украинала үткән Президент һайлауҙарында ул Юлия Тимошенко өсөн бик әүҙем сығыш яһай һәм Львов өлкәһендә уның ышаныслы вәкиле була, ТИО № 120Доверенные лица кандидата в Президенты Юлии Тимошенко — Юлия Тимошенко. Тимошенко отозвала певцов из должностей доверенных лицДоступ ограничен.

 Евромайҙан һәм унан һуңғы ваҡиғалар 
слева|мини|Тауышын юғалтҡан Руслана Евромайҙанда. 18 декабрь, 2013 йыл.
2013 йылдың аҙағында — 2014 йылдың башында Евромайҙанда ризаһыҙлыҡ белдергәндәрҙе яҡлап әүҙем сығыш яһай. Нәҡ 2013 йылдың 30 ноябрендә Евромайҙан митингы арҡаһында ул тауышын юғалта һәм Балалар Евровидениеһында үҙенең музыкаль — бейеү хоры менән сығыш яһай алмай. 2013 йылдың декабрендә «Майҙан» халыҡ берләшмәһе президиум һайлай, бер ай дауамында уның координаторы йырсы Руслана Лыжичко була«Икону» Евромайдана пригласили на заседание в Брюссель — Росбалт. . Ғинуар аҙағында ул уны үлтерергә әҙерлек барыуы тураһында белдерәПевица Руслана боится покушения на свою жизнь — Росбалт. . «Майҙан» халыҡ берләшмәһе Советының рәйестәше булыуҙан баш тарта, был урында сәйәсмән булырға тейешлеге тураһында белдерәРуслана Лыжичко отказывается от должности в НО «Майдан» | Новости Киева .

2013 йылдың 5 декабрь көнө, «әгәр ҙә үҙгәрештәр хәл ителмәһә», ул үҙен Евромайҙанда яндырырға ант итәЕвромайдан — Руслана — Руслана поклялась сжечь себя на Евромайдане, «если не произойдут изменения», однако позже на своем блоге в Facebook сообщила, что сказанные ею слова не стоит воспринимать всерьез. — Светские новости — гламур на 1+1 — ТСН.ua .

Украинала ҡаты сәйәси кризис осоронда, 2014 йылдың 31 ғинуарында АҠШ-тың дәүләт секретаре Джон Керри украин оппозицияһы лидерҙары — «Український Демократичний Альянс за Реформи» сәйәси партияның етәксеһе Арсений Яценюк, (рос. «Украинский демократический альянс за реформы»), Украинаның халыҡ депутаты Виталий Кличко һәм Руслан Ложечко менән Мюнхенда осрашыуы тураһында билдәле булды.

РФ вице-премьеры Дмитрий Рогозин Твиттерҙа был осрашыуҙы «цирк» тип атаны һәм осрашыуға тағы ла Верка Сердючканы саҡырырға тәҡдим иттеГоссекретарь США встретится с Кличко и Русланой, в РФ предложили позвать ещё и Сердючку — Политика — Главред Российский политик поиздевался над КличкоDmitry Rogozin (Rogozin) в Твиттере. 2014 йылдың 1 февралендә Руслана Лыжичко АҠШ-тың дәүләт секретаре Джон Керри һәм оппозиция лидерҙары А Яценко, П. Порошенко һәм В. Кличко менән ҡатнаштыBBC News: «Ukraine unrest: EU and US clash with Russia in Munich». 2014 йылдың ғинуарында Киевта тәртип һаҡлаусылар менән бәрелештә йәш ағыҙа торған газдан зыян күрә. «Бик ныҡ баш ауырта һәм хәл торошо насар», — тип яҙҙы ул үҙенең Facebookтағы битендәПевица Руслана пострадала во время столкновений под Святошинским РУВД — Korrespondent.net.

Руслананың кандидатураһы яңы Украина хөкүмәте ойошторолған саҡта күҙ уңында тотолдоПевицу Руслану намерены ввести в состав нового правительства — Политика — zn.ua. Әммә ул хөкүмәткә инеүҙән баш тартты, «Майҙан волонтеры» булып ҡалыу теләге тураһында белдерҙеРуслана отказалась входить в Кабмин — Певица не отвечает критериям Майдана.Руслана отказалась войти в состав нового правительства. Украинала власть алмашынғандан һәм Виктор Янукович ситләтелгәндән һуң Руслана люстрация үткәрергә һәм Халыҡ Ышанысы Хакимиәте булдырыуға өндәнеПевица Руслана: При создании правительства пора вспомнить слово «люстрация» — Росбалт. .

Руслана Лыжичко «Бөркөт» махсус тәғәйенләнгән милиция бүлексәһенең тарҡатылыуына тос өлөш индерҙе. 2014 йылдың 12 мартында Киев административ округ суды уның Украина Эске эштәр Министрлығының 2004 йылдың 18 майындағы 529 -сы һанлы «„Бөркөт“ махсус тәғәйенләнгән милиция бүлексәһе тураһында Положениены раҫлау» һәм Украина Эске эштәр Министрлығының 2013 йылдың 24 октябрендә 1011 -се һанлы «Бөркөт» йәмғиәт хәүеһеҙлеге махсус тәғәйенләнгән милиция бүлексәһе тураһында Положениены раҫлау" приказдарын яраҡһыҙ тип танылыу тураһында дәғүәһен ҡәнәғәтләндерҙе. Шулай итеп, суд «Бөркөт» махсус бүлексәһен законһыҙ формирование тип таныны .

2014 йылдың март аҙағында Руслана яңы украин хакимиәтен тәнҡитләп сығыш яһай. Ул хәҙерге украина хакимиәтенә «проблемалар» булдырырға вәғәҙә итә , әгәр хакимиәт «майҙанды ишетмәһә». Уның фекеренсә, премьер-министр Яценюк һәм президенттың ваҡытлыса вазифа бурыстарын башҡарыусыһы Турчинов халыҡ менән аралашмайҙар һәм уларҙың талаптарын ишетмәйҙәрРуслана обвинила власть в том, что она «не слышит Майдан» и «подарила» Крым Путину — Политика — ТСН.ua. Ул, хәрбиҙәрҙең һәм сәйәсмәндәрҙең ғәмһеҙлеге арҡаһында Украина «Крымды Рәсәйгә бүләк итте», тип һанайРуслана обвинила власть в том, что она «не слышит Майдан» и «подарила» Крым Путину. .

Батырлығы, бирешмәүсәнлеге һәм Майҙанда милли мәнфәғәттәрҙе яҡлағаны өсөн Львов депутаттары Русланаға Украины Геройы исемен биреү тураһында үтенеү тураһында ҡарар сығараларНа Львовщине депутаты хотят чтобы Руслана Лыжичко стала Героем Украины .

2014 йылдың 1 сентябрендә Руслана Украинаның көнсығышында утты туҡтатыуҙы һәм баш күтәреүселәр менән һөйләшеүҙәр башларға өндәне, шул уҡ ваҡытта ул Путинды «Украинаның берҙән — бер реаль дошманы» тип белдерҙеРуслана Лыжичко призвала остановить огонь на Донбассе | Культура | Вести.
 Украинаның халыҡ артисткаһы.
 «Интеллектуаль батырлығы өсөн» ордены (2014) — ОМОН -ға ҡаршы ҡыйыулығы, волонтер эшмәкәрлеге һәм милицияла күп сәғәтлек һорау алыуҙары өсөнПевица Руслана попала в десятку самых влиятельных женщин мира — Росбалт. .
 Василий Стус исемендәге премия (2014) — Евромайҙанда күрһәткән актив гражданлыҡ позицияһы өсөнЗа активность на Евромайдане Руслану наградили премией имени Стуса — Росбалт. .

 Ҡыҙыҡлы факттар 
 Украин фантастары Марина һәм Сергей Дяченко Русланаға «Дикая Энергия. Лана» романын бағышланылар (Руслана романдың төп геройының прототибы).
 Руслана бөтә кеше алдында, Украинала бер ниндәй ҙә үҙгәрештәр булмаһа, Евромайҙанда үҙен яндырырға вәғәҙә итте.
 Йырсы «Forbes» журналы версияһы буйынса 2013 йылда ун иң популяр ҡатын-ҡыҙҙарҙың араһына инде. Был уның Евромайҙандағы сығыштары менән бәйле.
 Руслана һүҙҙәре буйынса, ул бала саҡтан өйҙә бер үҙе ҡалырға ҡурҡа: «Ата-әсәйем мине бер үҙемде ҡалдырып ҡайҙалыр киткәнен бик яратмай инем. Айырыуса кистәрен ҡурҡыныс була торғайны, ҡараңғы төшкәс. Әле лә был ҡурҡыу үтмәгән, инде ҙурайһам да. Хәҙер беҙ тормош иптәшем менән ҙур шәхси өйөбөҙҙә йәшәйбеҙ, Саша командировкаларға китә, мин бик насар йоҡлайым, ғәҙәттә кисен берәй фильм ҡарайым һәм йоҡлап китергә тырышам, тик тынлыҡ булмаһын. Саша былай ғына һуңлап китһә, уны ут яндырған көйө көтәм».
 Руслана GTA 4 — ла Vladivostok FM радиостанцияһында — DJ.

 Иҫкәрмәләр 

 Һылтанмалар 





 Last.fm

 (англ.)Myspace
 http://muzznews.org/2014/01/samye-populyarnye-jenshiny-2013-goda/

Категория:Артистар псевдонимдары
Категория:Алфавит буйынса музыканттар
Ҡалып:Украинаның халыҡ артисы
Категория:Алфавит буйынса йырсылар
Категория:Алфавит буйынса шәхестәр
Категория:24 майҙа тыуғандар
Категория:1973 йылда тыуғандар